Kommissionens forordning (EF) nr. 2067/2002
af 21. november 2002
om berigtigelse af forordning (EF) nr. 444/98 om ændring af forordning (EF) nr. 1162/95 om særlige gennemførelsesbestemmelser for ordningen med import- og eksportlicenser for korn og ris
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1666/2000(2), særlig artikel 9, stk. 2, og artikel 13, stk. 11,
under henvisning til Rådets forordning (EF) nr. 3072/95 af 22. december 1995 om den fælles markedsordning for ris(3), senest ændret ved Kommissionens forordning (EF) nr. 411/2002(4), særlig artikel 9, stk. 2, og artikel 13, stk. 15,
under henvisning til Kommissionens forordning (EF) nr. 1291/2000 af 9. juni 2000 om særlige gennemførelsesbestemmelser for ordningen med import- og eksportlicenser og forudfastsættelsesattester(5), senest ændret ved forordning (EF) nr. 2229/2001(6), og
ud fra følgende betragtninger:
(1) Der er konstateret en fejl i den ændring af artikel 4, stk. 2, første led, i Kommissionens forordning (EF) nr. 1162/95(7), senest ændret ved forordning (EF) nr. 1322/2002(8), der blev gennemført ved Kommissionens forordning (EF) nr. 444/98(9), for så vidt som udtrykket "ellevecifret produktkode" ikke fremgik af formuleringen af det pågældende led inden ændringen. Fejlen bør berigtiges.
(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Artikel 1, punkt 2, i forordning (EF) nr. 444/98 berigtiges og affattes således: "2) Artikel 4, stk. 2, første led, affattes således:
- i rubrik 15 indeholde en varebeskrivelse og den tolvcifrede kode; den pågældende kan anføre varer, der henhører under to eller flere på hinanden følgende tolvcifrede underopdelinger i restitutionsnomenklaturen, i hvilket tilfælde der i rubrik 15 skal anføres følgende: 'tilberedte varer af typer, der anvendes til foder henhørende under forordning (EF) nr. 1517/95'."
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. november 2002.